钦定古今图书集成/明伦汇编/氏族典/第165卷 > 《廖用贤尚友录》 > 安民
## 钦定古今图书集成/明伦汇编/氏族典/第165卷 > 《廖用贤尚友录》 > 安民

按《尚友录》：民，长安石工也。崇宁间，颁蔡京所书《元祐
党碑》，刻石于州县，令、监司长吏厅皆刻石。安民时应
役，辞曰：“民愚人，固不知立碑之意，但如司马相公者，
海内称其正直。今云奸邪，民不忍刻也。”府官怒，欲加
之罪，民泣曰：“被役不敢辞，乞免镌‘安民’二字于石末，
恐得罪后世。”闻者愧之。